Ақмола облысы Есіл аудандық мәслихатының
ШЕШІМІ
 

2026 жылғы 19 тамыз							                     № 8С-51/2 
Есіл қаласы									 


Есіл ауданы әкімінің өзіне 
жүктелген функциялар мен міндеттердің 
орындалуы жөніндегі есебі туралы


Есіл ауданының әкімі Серік Мырзасейтұлы Балжановтың есебін тыңдап, талқылағаннан кейін аудандық мәслихат ауданның атқарушы органдарының қызметі экономикалық тұрақтылық пен халықтың әл-ауқатын қамтамасыз етуге бағытталғанын атап өтті.
2026 жылғы 1 шілдедегі өнеркәсіптік өнім (тауарлар, қызметтер) өндіру көлемі 3305,9 млн. теңгені құрайды. НКИ 232,7% деңгейінде.
Ағымдағы жылы Есіл ауданы бойынша жаздық егіс көлемі 503,3 мың гектарды, 2025 жылы 486,6 мың гектарды құрады. 2026 жылдың қорытындысы бойынша ауыл шаруашылығы өнімдерінің жалпы өндіріс көлемін 75,3 млрд теңгеге жеткізу жоспарлануда.
Автомобиль жолдарының жай-күйін жақсарту мақсатында ағымдағы жылы облыстық маңызы бар «Бұзылық - Алматинский» автомобиль жолын жөндеуді аяқтауға 213,3 млн теңге, «Еленовка - Чистополье - Есіл» автомобиль жолына 615,8 млн теңге, «Есиль - Свободное - Раздольное» автомобиль жолына 416,3 млн теңге бөлінді. Республикалық маңызы бар «Жезқазған - Петропавл» автомобиль жолының Державинск - Есиль учаскесін жөндеу, сондай-ақ «Жақсы - Есіл - Бұзылық» автожолындағы Есіл өзені арқылы өтетін көпірдің құрылысы жалғасуда. Ағымдағы жылы «Жақсы - Есіл - Бұзылық» автомобиль жолының 22-ден 80-шақырымға дейінгі учаскесінде және «Қостанай - Әулиекөл - Сурган» автомобиль жолының 232-ден 260-шақырымға дейінгі учаскесінде орташа жөндеу жұмыстары басталды. Жобалардың жалпы құны 10,4 млрд теңгені құрайды.
Негізгі басым бағыттардың бірі - халықты сапалы ауыз сумен қамтамасыз ету мәселесі. Игілік, Знаменка және Красивое ауылдарындағы су құбыры желілерін қайта жаңарту жұмыстары аяқталды. Заречное ауылындағы желілерді қайта жаңарту жұмыстары жалғасуда, жобаның құны 418,6 млн теңгені құрайды. Свободное ауылында сумен жабдықтау жүйесінің құрылысы басталды, оған 256,6 млн теңге бөлінді. Жобаның жалпы сметалық құны 1,3 млрд теңгені құрайды.
Денсаулық сақтау саласында «Ауылдық денсаулық сақтауды жаңғырту» ұлттық жобасы аясында Свободное және Аксай ауылдарында дәрігерлік амбулаториялар пайдалануға берілді. Жобалардың жалпы сметалық құны 663,0 млн теңгені құрайды. Сондай-ақ Есіл қаласында ауысымына 50 келушіге арналған алғашқы медициналық-санитариялық көмек көрсету орталығын салу бойынша жобалық-сметалық құжаттама әзірленді.
Есіл қаласында құны 190,9 млн теңге болатын теміржол вокзалын қайта жаңарту жұмыстары жүргізілуде. Жұмыстар аяқталғаннан кейін вокзал маңындағы алаңды абаттандыру көзделген, оған 55 млн теңге бөлінді.
Аудан үшін аса маңызды жобалардың бірі - Есіл өзенінде «Есіл контрреттегіші» инженерлік жобасын іске асыру. Жобаның жалпы сметалық құны 102,8 млрд теңгені құрайды. Су қоймасының жобалық сыйымдылығы 873 млн м³, пайдалы көлемі - 623 млн м³, өткізу қабілеті - 3079 м³/сек. Су қоймасының ұзындығы 80 км, ені - 17 км болады. Есіл ауданындағы су қоймасы табасының толтырылу аймағына кіретін аумақтың көлемі 11 169 га құрайды.
2026 жылдың бірінші тоқсанында аудан бойынша орташа айлық жалақы 302 842 теңгені құрады. Өткен жылдың сәйкес кезеңімен салыстырғанда 4%-ға, немесе 11,7 мың теңгеге өскен.
 «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 6 бабына және Қазақстан Республикасы Президентінің «Әкімдердің мәслихаттар алдында есеп беруін өткізу туралы» Жарлығына сәйкес, Есіл аудандық мәслихаты ШЕШІМ ҚАБЫЛДАДЫ:
1.  Есіл ауданының әкімі С.М. Балжановтың өзіне жүктелген функциялар мен міндеттердің орындалуы жөніндегі есебі бекітілсін.
2. Мемлекеттік бағдарламалардың іс-шараларын іске асыру және экономиканың негізгі салаларының өсу қарқынын қамтамасыз ету жөніндегі мемлекеттік органдардың оң жұмысын атап өту.
3. Ауданның жергілікті атқарушы органына, Есіл қаласының, Красногорский кентінің, ауылдардың және ауылдық округтердің әкімдеріне, ауданның мемлекеттік мекемелерінің басшыларына ұсынылсын:
· Қазақстан Республикасы Президентінің жыл сайынғы Жолдаулары шеңберінде мемлекеттік, салалық және өңірлік бағдарламаларды іске асыру жөніндегі жұмысты жалғастыру;
· экономиканы одан әрі серпінді дамыту, халықтың өмір сүру сапасын жақсарту жөніндегі шараларды кезең-кезеңімен іске асыра отырып, ауданның әлеуметтік-экономикалық даму көрсеткіштеріне қол жеткізуді сақтау;
· инфрақұрылымдық және әлеуметтік объектілерді дамыту, еңбекке қабілетті халықты жұмыспен қамтуды барынша қамтамасыз ету, жаңа тұрақты жұмыс орындарын құру жөніндегі бірінші кезектегі мәселелерді шешуге баса назар аудару;
· жолдарды жөндеу, сумен жабдықтау жүйесін реконструкциялау, көшелерді жарықтандыру, дәрігерлік амбулаториялар салу, ауылдық клубтарды күрделі жөндеу жөніндегі жобалардың, сондай-ақ есепте белгіленген басқа да жобалардың іске асырылуын ерекше бақылауға алсын;
4. Шешім қабылданған күннен бастап күшіне енеді.


Есіл аудандық 
мәслихатының төрайымы							А. Әділбаева

